River Phoenix

**River Jude Phoenix** (født **River Jude Bottom** 23. august 1970, også kalt «Rio», død 31. oktober 1993) var en Oscar-nominert amerikansk skuespiller og musiker. Hans lovende karriere endte da han døde av en heroin- og kokain-overdose (også kalt «Speedball») i 1993, bare 23 år gammel.

## Familie og oppvekst
River Jude Bottom ble født i Madras, Oregon; han var den førstefødte i en søskenflokk på fem. Foreldrene var John Lee Bottom og Arlyn Sharon Dunetz (endret senere navn til Heart). Foreldrene kalte opp River etter «the River of Life/Livets elv» fra romanen *[[Siddhartha]]*; mellomnavnet Jude kom fra Beatles-hiten ''Hey Jude''.

Da River var barn var familien medlemmer av den nyreligiøse bevegelsen Children of God, men familien forlot trossamfunnet da River var syv år. Som små måtte River og søskene bidra til å brødfø familien. River holdt små konserter på gata og i forsamlingsrom for å tjene penger. River og hans yngre bror Joaquin Phoenix var driftkraften bak at hele familien ble vegetarianere og holdt seg unna både egg og melkeprodukter. River forble vegetarianer resten av sitt liv, og var opptatt av miljøet og dyrerettigheter; han var medlem av PETA og holdt ofte foredrag om emner han var opptatt av.

Rivers søsken er også aktive innenfor musikk og skuespill.

* Rain Joan D'Arc Phoenix, kjent som Rain Joan - musiker
* Joaquin Phoenix, også kjent som Leaf Phoenix - skuespiller
* Summer Joy Phoenix, gift med Casey Affleck, to sønner; Indiana August (2004) og Atticus (2008)
* Liberty Mariposa Phoenix, gift Lord, tre barn; Rio Everest (1997), Indigo Orion (1999-2001) og Scarlette Jasmine (2001)

To av Rios nevøer er oppkalt etter ham; Libertys sønn Rio Everest - familiens kallenavn på River var Rio, og Summers sønn Indiana August - Indiana etter Rivers rolle i *[[Indiana Jones og det siste korstog]]* og August etter måneden River var født i.

## Musikalske evner
I tillegg til å være en talentfull skuespiller, hadde River også en talent for musikk. Han både sang, spilte gitar og skrev sanger. River og lillesøsteren Rain spilte sammen i bandet **[[Aleka's Attic]]** sammen med tre venner.

## Vennekrets
River var kjent som en som holdt seg til sine få venner, noen av de mest kjente er Keanu Reeves, Flea og Martha Plimpton, som han også var i et forhold med en tid.

## Skuespiller
River Phoenix er kanskje mest kjent for sine roller i filmene *[[Sneakers]]* (1992), *[[Indiana Jones og det siste korstog]]* (1989), *[[Running on Empty]]* (1988) og *[[My Own Private Idaho]]* (1991), men det store gjennombruddet kom allerede med rollen som «Chris Chambers» i kultfilmen *[[Stand By Me]]* (1986).

## Filmografi

* 1985: *[[Explorers]]* – rolle: Wolfgang Müller
* 1986: *[[Venner for livet (film, 1986)|Venner for livet]]* (1986) – rolle: Chris Chambers
* 1986: *[[The Mosquito Coast]]* – rolle: Charlie Fox
* 1988: *[[A Night In The Life Of Jimmy Reardon]]* – rolle: Jimmy
* 1988: *[[Little Nikita]]* – rolle: Jeff Grant
* 1988: *[[Running On Empty]]* – rolle: Danny Pope
* 1989: *[[Indiana Jones og det siste korstog]]* – rolle: Den unge Indiana Jones
* 1990: *[[I Love You To Death]]* – rolle: Devo Nod
* 1991: *[[My Own Private Idaho]]* – rolle: Mike Waters
* 1991: *[[Dogfight]]* – rolle: Eddie Birdlace
* 1992. *[[Sneakers (film)|Sneakers]]* – rolle: Carl Arbogast
* 1993: *[[The Thing Called Love]]* – rolle: James Wright
* 1994: *[[Silent Tongue]]* – rolle: Talbot Roe

## Referanser


## Eksterne lenker
*